- Hindi News
- National
- रीको में खाली जगह बना डंपिंग यार्ड, खुले में उड़ रहा वेस्टेज स्लरी पाउडर
रीको में खाली जगह बना डंपिंग यार्ड, खुले में उड़ रहा वेस्टेज स्लरी पाउडर
शहरके सिरोहीरोड स्थित रीको इंडस्ट्रीज एरिया में जगह जगह पड़ी मार्बल स्लरी आमजन के लिए परेशानी का कारण बनी हुई है। यह स्लरी श्वास के साथ लोगों के शरीर में जा रही है। जिससे उनमें एलर्जी, अस्थमा और यहां तक कि सिलिकोसिस जैसी बीमारी के शिकार हो रहे हैं। अधिकांश एरिया में यह स्लरी खाली पड़े भूखंडों में पड़ी है। रीको की ओर से यहां छोड़ी गई खाली जगह पर एक या दो ही बगीचे विकसित किए गए। वो भी देखरेख के अभाव में क्षतिग्रस्त होकर गंदगी की चपेट में गए। दूसरी ओर खाली जगह पर मार्बल स्लरी डालकर उन्हें डंपिंग यार्ड बना दिया तथा कुछ स्थानों पर बड़े वाहनों ट्रक, डंपर आदि का पार्किंग स्थल बना दिया। जिम्मेदारों की ओर से इस संबंध में कोई कार्रवाई नहीं होने से फैक्ट्री मालिक भी कारखानों के बाहर पत्थर आदि डालते हैं, जिससे पूरे रीको की नालियां भी क्षतिग्रस्त हो गई तथा स्लरी गंदगी से भर गई है। ऐसे में गंदगी के कारण यहां मौसमी बीमारियों का भी अंदेशा लगा रहता है।
बढ़ रही सिलिकोसिस के मरीज
रीकोके जिम्मेदार अधिकारियों की ओर से कोई कार्रवाई या दौरा नहीं करने के कारण फैक्ट्री मालिक भी वेस्टेज मार्बल स्लरी को पास ही नदी में डाल देते है या कहीं खली जगहों पर। इससे इस क्षेत्र में पूरे दिन खूले मे मार्बल स्लरी उड़ती है, जिससे आस पास के पेड़ पौधे भी नष्ट हो गए। वहीं रीको फैक्ट्री मालिकों की ओर से पौधरोपण भी नहीं किया जा रहा है, जिससे यहां वातावरण प्रदूषित हो रहा है। साथ ही स्लेरी का सही निस्तारण नहीं किए जाने से क्षेत्र में सिलिकोसिस मरीजों की संख्या भी दिनोदिन बढ़ रही है।
आवासीयकॉलोनी भी नहीं बनी
रीकोइंडस्ट्रीज एरिए में काटी गई अवासीय कॉलोनी का भी कोई विकास नहीं हो पाया है। यहां स्थित अवासीय कॉलोनी भी मार्बल स्लरी की भेंट चढ़ गई है। साथ ही आवासीय कॉलोनी में कई अवैध कारखाने भी संचालित हो रहे हैं, जिस ओर विभाग कोई ध्यान नहीं दे रहा है।
फैक्ट्री मालिक ही डाल रहे पत्थर और स्लरी
^फैक्ट्रीमालिकों की ओर से सड़क पर वेस्टेज स्लरी पत्थर डाले जाते हैं, जो अवैध है। इसके लिए प्रदूषण नियंत्रण बोर्ड कार्रवाई करें। सड़कों का बजट बनाकर टेंडर निकाले जाएंगे। -आरसी वैष्णव, रीजनल मैनेजर, रिको, आबूरोड
^जब तक रीको क्षेत्र में डंपिंग यार्ड नहीं बनता है, तब तक परेशानी है। उच्च अधिकारियों को कई बार इस संबंध में लिखा, लेकिन सुनवाई नहीं हो रही है। साथ ही सड़कें भी खस्ता हाल है, जिससे आने जाने में परेशानियों का सामना करना पड़ रहा है। -नरेंद्र मेहता, अध्यक्ष, लघु उद्योग भारती
^रिकोक्षेत्र की खुली जगह पर बाउंड्री वॉल आदि लगाकर बगीचे विकसित किए जाए, जिससे वहां वेस्टेज स्लरी डालना भी बंद हो जाएगा। बगीचों की देखभाल करने के लिए कई फैक्ट्री मालिक तैयार है। -गिरिराज सिंह, फैक्ट्री मालिक, रिको, सिरोहीरोड
^सर्विस चार्ज देते हुए भी सड़क, पानी बिजली की व्यापक सुविधाएं नहीं मिल पा रही है। साथ ही साफ-सफाई नहीं होने से प्रधानमंत्री स्वच्छ भारत मिशन भी विफल होता साबित हो रहा है। सिरोहीरोड रीको को लेकर जिला स्तरीय बैठक में कई बार इन समस्याओं को उठाया है, लेकिन कोई सुनवाई नहीं की जा रही। -कुमार मनोज वैध, अध्यक्ष, अरावली उद्योग संघ
सड़कों की हालत भी खस्ता
रीकोइंडस्ट्रीज एरिया की सड़कों पर बड़े-बड़े पैच हॉल पड़ गए हैं, जिससे पूरी सड़क गड्ढे नुमा हो गई। सड़कों के दोनों ओर वेस्टेज स्लरी पाउडर पत्थर आदि पड़े रहने से आने-जाने वालों को काफी परेशानियों का सामना करना पड़ रहा है। इन मार्गों से आसपास के कई छोटे गांव भी जुड़े हुए हैं। वहीं यहां पानी सप्लाई के लिए कोई स्थाई व्यवस्था नहीं है। काफी समय पूर्व बिछाई गई पाइप लाइनें भी क्षतिग्रस्त हो गई है। जिससे फैक्ट्री मालिकों को स्वयं के बॉरवेल या पानी के टेंकरो से काम चलाना पड़ता है।
सुविधाके नाम पर वसूल रहे लाखों रुपए
रीकोविभाग की ओर से इस एरिए में स्थापित सैकड़ों कारखानों से हर साल लाखों रुपए सुविधा के नाम पर वसूले जाते हैं, लेकिन वास्तव में इन कारखानों वालो को कोई सुविधा नहीं दी जा रही है। यहां बने आरोग्य भवन पोस्ट ऑफिस पर ताले लगे हैं। जहां हमेशा आवारा पशुओं का जमावड़ा लगा रहता है। वहीं इस एरिए में बैंक की भी सुविधा नहीं है, जिससे यहां के उद्यमियों को परेशानी होती है। फैक्ट्री मालिकों का कहना है कि सुविधा कर देने के बावजूद उन्हें मूलभूत सुविधा भी नहीं मिल रही है। रोड लाइटें आधे समय बंद रहती है और सफाई, बिजली पानी की समुचित सुविधा भी नहीं मिल रही है।
पिंडवाड़ा. रीको क्षेत्र में नालियों में पड़े मार्बल के टुकड़े।
जिससे नालियां बाधित हो रही है।
पिंडवाड़ा. रीको क्षेत्र में खाली जगहों पर पड़ी मार्बल स्लरी।
tgl_Latn sot_Latn hin_Deva hin_Deva hin_Deva bho_Deva hin_Deva hin_Deva hin_Deva hin_Deva hin_Deva hin_Deva hin_Deva hin_Deva hin_Deva hin_Deva hin_Deva hin_Deva bho_Deva hin_Deva bho_Deva